รัฐบาลไทย-ข่าวทำเนียบรัฐบาล-ธอส.ขานรับนโยบายรัฐบาลที่ต้องการให้คนไทยมีที่อยู่อาศัย ผนึกกองทัพไทย ปล่อยสินเชื่อบ้านดอกเบี้ยคงที่ 3.99% นาน 10 ปีแรก ฟรี!!! ค่าธรรมเนียม
วันพุธที่ 15 สิงหาคม 2561
ธอส.ขานรับนโยบายรัฐบาลที่ต้องการให้คนไทยมีที่อยู่อาศัย ผนึกกองทัพไทย ปล่อยสินเชื่อบ้านดอกเบี้ยคงที่ 3.99% นาน 10 ปีแรก ฟรี!!! ค่าธรรมเนียม
ธนาคารอาคารสงเคราะห์ ผนึกกองทัพไทย และผู้แทนสหกรณ์ออมทรัพย์ส่วนราชการในกองบัญชาการกองทัพไทย 9 แห่ง ร่วมลงนามบันทึกข้อตกลงความร่วมมือ (MOU) “โครงการบ้าน ธอส. เพื่อสวัสดิการกองบัญชาการกองทัพไทย"
ธนาคารอาคารสงเคราะห์ ผนึกกองทัพไทย และผู้แทนสหกรณ์ออมทรัพย์ส่วนราชการในกองบัญชาการกองทัพไทย 9 แห่ง ร่วมลงนามบันทึกข้อตกลงความร่วมมือ (MOU) “โครงการบ้าน ธอส. เพื่อสวัสดิการกองบัญชาการกองทัพไทย" โดย ธอส. จะให้การสนับสนุนสินเชื่อเพื่อที่อยู่อาศัยแก่ข้าราชการ ลูกจ้างประจํา และพนักงานราชการในกองบัญชาการกองทัพไทย ที่เป็นสมาชิกสหกรณ์ออมทรัพย์ของส่วนราชการ ในกองบัญชาการกองทัพไทย สามารถรีไฟแนนซ์บ้านจากสหกรณ์ออมทรัพย์ อัตราดอกเบี้ยปีที่ 1-10 คงที่ 3.99% ต่อปี ยกเว้นค่าธรรมเนียม 4 ฟรี ได้แก่ (1) ฟรีค่าธรรมเนียมการยื่นกู้ (2) ฟรีค่าประเมินราคาหลักประกันทุกวงเงินกู้ (3) ฟรีค่าจดทะเบียนสิทธิและนิติกรรม และ (4) ฟรีค่าจดทะเบียนจํานอง 1% ของวงเงินกู้ตามสัญญา ยื่นคําขอกู้และทํานิติกรรมภายในวันที่ 28 ธันวาคม 2561 หรือภายใต้กรอบวงเงิน 100 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) พลเอกธารไชยยันต์ ศรีสุวรรณ ผู้บัญชาการทหารสูงสุด และผู้แทนสหกรณ์ออมทรัพย์ส่วนราชการในกองบัญชาการกองทัพไทย จํานวน 9 แห่ง ร่วมลงนามบันทึกข้อตกลงความร่วมมือ (MOU) “โครงการบ้าน ธอส. เพื่อสวัสดิการกองบัญชาการกองทัพไทย" ซึ่งจัดทําขึ้นเพื่อร่วมกันช่วยเหลือ ส่งเสริมให้บุคลากรกองบัญชาการกองทัพไทยได้มีที่อยู่อาศัยเป็นของตนเอง โดย ธอส. จะให้การสนับสนุนสินเชื่อแก่ข้าราชการ ลูกจ้างประจํา และพนักงานราชการในกองบัญชาการกองทัพไทย และเป็นสมาชิกสหกรณ์ออมทรัพย์ของส่วนราชการในกองบัญชาการกองทัพไทย อัตราดอกเบี้ยปีที่ 1-10 คงที่ 3.99% ต่อปี ปีที่ 11 จนถึงตลอดอายุสัญญาอัตราดอกเบี้ย MRR-1.00% ต่อปี (ปัจจุบันอัตราดอกเบี้ย MRR ธอส. เท่ากับ 6.75% ต่อปี) ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจํานอง ซื้ออุปกรณ์หรือสิ่งอํานวยความสะดวกที่เกี่ยวเนื่องเพื่อประโยชน์ในการอยู่อาศัยพร้อมกับการกู้เพื่อซื้อ ไถ่ถอนจํานอง และชําระหนี้วงเงินกู้ในส่วนของค่าใช้จ่ายที่เกิดจากการไถ่ถอนจํานองพร้อมกับการกู้เพื่อไถ่ถอนจํานอง นอกจากนี้ยังสามารถไถ่ถอนจํานองจากสหกรณ์ออมทรัพย์ทั้ง 9 แห่งได้อีกด้วย!! พิเศษ ได้รับยกเว้นค่าธรรมเนียม 4 ฟรี ได้แก่ (1)ฟรีค่าธรรมเนียมการยื่นกู้ (0.1% ของวงเงินทํานิติกรรม) (2)ฟรีค่าประเมินราคาหลักประกันทุกวงเงินกู้ (3)ฟรีค่าจดทะเบียนสิทธิและนิติกรรม (1,000 บาท) และ (4) ฟรีค่าจดทะเบียนจํานอง 1% ของวงเงินกู้ตามสัญญา ยื่นคําขอกู้และทํานิติกรรมภายในวันที่ 28 ธันวาคม 2561 หรือภายใต้กรอบวงเงิน 100 ล้านบาท
“การจัดทําความร่วมมือตามโครงการบ้าน ธอส. เพื่อสวัสดิการกองบัญชาการกองทัพไทยในครั้งนี้ แสดงให้เห็นถึงการให้ความสําคัญต่อการสร้างโอกาสและลดภาระค่าใช้จ่ายทางด้านที่อยู่อาศัยให้แก่บุคลากรกองบัญชาการกองทัพไทย ซึ่งมีบทบาทหน้าที่ในการอํานวยการด้านการป้องกันประเทศและการปฏิบัติการทางทหาร เพื่อความมั่นคง เป็นที่เชื่อมั่นของรัฐบาล และประชาชน อีกทั้งยังสอดคล้องกับนโยบายของรัฐบาลและแผนยุทธศาสตร์ชาติ 20 ปี ที่ต้องการให้คนไทยทุกคนมีที่อยู่อาศัยและมีคุณภาพชีวิตที่ดียิ่งขึ้น”นายฉัตรชัยกล่าว
สําหรับรายชื่อสหกรณ์ออมทรัพย์ของส่วนราชการในกองบัญชาการกองทัพไทยที่เข้าร่วมโครงการประกอบด้วย 1.สหกรณ์ออมทรัพย์กองบัญชาการกองทัพไทย จํากัด 2.สหกรณ์ออมทรัพย์หน่วยบัญชาการทหารพัฒนา จํากัด 3.สหกรณ์ออมทรัพย์สถาบันวิชาการป้องกันประเทศ จํากัด 4.สหกรณ์ออมทรัพย์สื่อสารทหาร จํากัด 5.สหกรณ์ออมทรัพย์กรมแผนที่ทหาร จํากัด 6.สหกรณ์ออมทรัพย์ 17 รามอินทรา จํากัด 7.สหกรณ์ออมทรัพย์วิทยาลัยป้องกันราชอาณาจักรและโรงเรียนเสนาธิการทหาร จํากัด 8.สหกรณ์ออมทรัพย์โรงเรียนเตรียมทหาร จํากัด และ 9.สหกรณ์ออมทรัพย์โรงเรียนช่างฝีมือทหาร จํากัด สอบถามรายละเอียดเพิ่มเติมได้ที่ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์